Solveig Aamdal

Solveig Aamdal (født 19. desember 1947, død 26. desember 2011) var en norsk psykolog og politiker. Hun var opprinnelig fra Horten, men var bosatt i Verdal fra 1973. Aamdal var politisk aktiv siden 1964, først i Norges Kommunistiske Ungdomsforbund (NKU), og videre i Arbeidernes kommunistparti (AKP) og Rødt. Hun var leder i AKP fra 1992 til 1997, og hadde dessuten verv i Nei til EU siden starten.

Aamdal studerte ved Levanger lærerskole, Universitetet i Oslo og Universitetet i Trondheim, og jobbet som pedagogisk-psykologisk rådgiver ved Verdal videregående skole.

Hun var Fylkeslistene for Miljø og Solidaritets 6. kandidat til Stortinget fra Nord-Trøndelag i 1989, Rød Valgallianses 1. kandidat i 1993,, Rød Valgallianses 2. kandidat i 2001, samt Rødts 1. kandidat i 2009.

Aamdal var blant de som mottok erstatning etter politisk overvåkning i 1960- og 1970-årene.

 Referanser 

Kategori:Rødt-politikere
Kategori:AKPs ledere
Kategori:Norske psykologer
Kategori:Personer fra Horten kommune
Kategori:Fødsler i 1947
Kategori:Dødsfall i 2011